kreoler.: mars 2010
Analiz la sitiasyon zéléksyon la!
Po so zéléksyon kelke swa le résil ta? ROPORTAZ VIRTIEL.Q : Eské lo bann boug sora kapab de zéré tousa? Kan na plizyèr mandat koman i fé?R : Wa fé konm dabitid wa délégé.Q : Awar plizyèr manda sé po okip la la popilasyon ou po mèt plis larzan dann la pos?R : Biynsir po mèt in pé plis dann la pos.Q : Out bann kamarad ou la moukaté dann pèryod zéléksyon la ou koné azot byin?R : Bin win nou manz souvan ansanm nou kok lo ronm tousala lé oblizé.Q : La ou la fé plis 5% ou sora ranboursé par léta sinon koman ou no réfé?R : In pé sèk san provizyon, kontinyé magouyé pétèt kit lo péi.Q : Ou trouv pa ké po so zéléksyon la ou la taz inpé tro domoun?R : Kosa ou vé fé lé oblizé, tout fason domoun i oubli sa, apré in sertin nonm lané, nou arpran lo minm zafèr é ro taz azot konm dabitid.Q : Avan po voté té donn kamion lasab, fèy tol mé koméla.R : Koméla nou propoz plito inn ti kontra sanm inn promès gard azot, apréla i bat déor.Q : Kosa ou pédir bann zéléktèr la?R : Kontinyé voté nou lé la po taz zot gèl.A suivr
kèstyon,
parsyèl,
répons,
rézional
Zeleksyon Larényon!
Kreoler sanm zéléksyon!So mwa d mars la avan lo promyé tour, la nou la antandi, bann militan, bann sèf de parti moukat, bann parti advèrs. Ské nou pé retenir po so premyé tour, konm dabitid la pa sanzé, apré awar manz lo ki inn alot konm poul blan èk poul rouz, arla zot i dvyin kamarad ansanm. La i fé lalians, la i fizione, po kèl rézilta?Kan sar o pouwar sora parèy lézot i fera po zot pos sanm la pos zot famiy mé pa po sak la batay po zot.Konm nou la touzour di so swaf de pouvoir lé antrinn tourn zot tet. Lo fizion ou lalians sé tou sinpléman awar in plas dan in list advèrs po miy ramasé.Granmoun lontan la touzour di dé poul i kouv pa dann minm ni, mé konm isi sé in spésifisité lokal manz lo ki inn alot po myé régné i fé parti de zot mantalité.De tout fason apré zéléksyon tout i rant zot kaz é i atann léro si zot kont. Bon sak té la avan la pa fé, mi krwa pa sak wa nir wa fé.Po tou so bann zafèr la fodra trouv larzan, konm banna i di fo pi trop konté si momon LAFRANS, astèr wa alé domann souplé Lérop, po mèt dann zot pos.Mé de tout fason kwa-ke banna i di ou i fé, fodra byin trouv larzan.Fodra alé dann dot péi po war. nana ankor po di rès kalé konm i di....Georges Soubou.
politikaz,
politikèr,
rézional,
zéléksyon
Internet Larényon, lar é la manyèr taz lagèl domoun.
Lo bann débi Internet louk byin lo stratézi komersyal!Debi: ATM et débit IP.Lo débi ATM (le réseau ATM transfère les données de façon asynchrone, ce qui signife qu'il transmet dès qu'il le peut. )lé ské lé itilizé po transport bann doné Internet dopi out lordinater ou dopi Internet vèr ou PC, sa lé méziré dirèktoman si lo DISLAM (sa sé lo rolé out fourniser INTERNET) lo débi ATM lé konm in saryo si lakèl zot doné lé transporté, na in takon zinformasyon i travèrs ansanm: ké tout lo bann doné lé byin transmi pli inndé zinformasyon paramétraz.Par èkzanm kan ou télésarz a 1024 kbits 25% anplis lé transmi swa 1280 kbits parla lé anvoyé vèr lo DISLAM. Fo byin rogardé so saryo la i vari par rapor tel ou tél fournisèr Internet konm zot i koné pa tout na in bon konéksyon é sirtou in bon fournisèr isi dann nout péi. Pa tout wa avar lo minm koneksyon.Po miyé totos anou bann fournisèr la la touv lo teknik po vann arla lo nafèr : (IP) INTERNET PROTOCOL la zot i pé vann aou 10-20- 30- 40- 50 - 100 MBITS....la sé selman lo débi IP lé ésplwatabl antr ou et zot servèr plasé dann lo péi.( kan ou kit Larényon la sé in lot problinm ou na pi ou preské pi riyn si out fournisèr la pwin larzan po asté la band pasant si lo kabl safe ( nana i pas par satélit, la lé pir) sa sé po kok nout gèl.Po internet li minm si zot i vé tésté zot konéksyon la i dépan in takon zafèr,lèr landrwa, lo fournisèr,an zénéral bann sèrvèr internet fournisèr aksès lé pa vréman éberzé isi dann lo péi, na inpé lé minm éberzé o Vietnam, Brézil, Mali, la ousa la vi lé pa sèr. po dir anfin kan zot i kit Larényon,lo maksimo sé o bon vouloir de ou fourniser, 100 *MB oui lé posib isi san protokol IP rogard la télé, teléfoné.bon bin in konsèil mi pouré doné a bann vander la sé avan rakon bann koneri réflési inpé, pars apré kan lo moun wa voulwar in bon débi po télésarzé la bann otline i travay. Angro ski fodre dir a sé bann moun fourniser la arèt taz nout gelnou lé pa né deryèr solèy.Georges Soubou
200MBS,
Zourné fanm 8 Mars
Zourné intèrnasyonal bann fanm!Sé in zour mi diré ké fo mèt bann fanm anlèr, mé pa sinpléman so zour la, mé toulézour.Zordi nou wa ankor bann boug i abiz si bann fanm, in ka zis a koté mwin,mwin fine koz sanm bann zotorité mé zot na riyn afout. Alar lo ka :Lo boug i travay riynk poli minm,son fanm sanm son ti marmay lé oblizé atann ti sokour la kaf po viv, mé i anpès pa fé krédi po zafèr i vo pa la pinn। Lo pir ké lo fanm i sibi san riyn dir 580 € po in fanm lé pa déklaré sanm li, mésyé son gèl lé fin i manz pa ninport kwé, la ankor li fé krwar domoun lé lé sèf dann in lantropriz. Sak li di pa sé ké li travay po in bouzé manzé, ( domoun lontan i di sa in moun i travay po kwi) lo boug i pèy pa li sinon par 20€. Ifanm sanm inn ti marmay an ba zaz i rès dann somin, i kasyèt dann fénwar i pass la zourné dann somin la pwin la kaz lé dir. Sa sé in nafèr i sagrine a mwin. Kosa ou vé fé i sava pa prann la mizèr tout domoun. Sa sé in boug souvan trann rod fanm si lo wèb é mi èspèr ké li wa lir sa é ké li wa rouv son zyé.In fanm sé pa konm in sarèt fo pa ral ali partou dann somin malizé. O fèt ga si ou lé sèf mwin mwin lé prézidan, é rozwinn out kamarad si koté tanpon lé li abiz pa rink son fanm in zour la lwa wa trap ali osi!!!Mwin mi di bann fanm lès pa zot fèr si i tonm i in lèspès konmsa dénons lo zafèr la lwa lé la fé zwé ali. Ofèt in dèr nyé mo kan ti fé travay in moun po in patron antann pa larzan fanm sèl po pèy lo moun.La na vréman tro po dir é i énèrv amwin ni artrouv.Georges Soubou
Internet Larényon, lar é la manyèr taz lagèl domou...